Աշոտ Եսայան

**Աշոտ Կոլյայի Եսայան** (), Հայաստանի պետական գործիչ, Հայաստանի աշխատանքի և սոցիալական ապահովության նախարար (1990-1995)։

## Կրթություն
* 1958-1968 թթ. սովորել և ավարտել է Լենինականի Հովհ. Թումանյանի անվան թիվ 13 միջնակարգ դպրոցը։
* 1968-1974 թթ. սովորել և ավարտել է Երևանի պետական համալսարանի իրավաբանական ֆակուլտետը։
* 1980-1982 թթ. - Մոսկվայի Համամիութենական իրավաբանական հեռակա ինստիտուտի ասպիրանտուրայի աշխատանքի և սոցիալական ապահովության ամբիոնի հայցորդ։
* 1982 թ. սովորել և ավարտել է ԽՍՀՄ Աշխատանքի և սոցիալական հարցերի պետական կոմիտեի արտադրության կառավարման և աշխատանքի կազմակերպման համամիութենական գիտահետազոտական կենտրոնի միութենական հանրապետությունների սոցիալական ապահովության մինիստրությունների ղեկավար աշխատողների բարձրագույն կուրսերը։
* 1999 թ. մասնակցել է Բուդապեշտում կայացած «Կազմակերպված հանցագործություն և կոռուպցիայի դեմ պայքար» թեմայով դասընթացին՝ ստանալով հավաստագիր։
* 2001 թ. մասնակցել է Մոսկվայում կայացած Համաշխարհային Բանկի ինստիտուտի դասընթացին՝ «Աղքատության կրճատման ռազմավարություն»՝ ստանալով հավաստագիր։
* 2003 թ. մասնակցել է Վաշինգտոնում կայացած ԱՄՆ Աշխատանքի հարցերի դեպարտամենտի «Միջազգային այցելու» ծրագրին՝ ստանալով հավաստագիր։
* 2008 թ. մասնակցել է «Դատախազական դպրոց» ՊՈԱԿ դասընթացին՝ ստանալով վկայագիր։

## Աշխատանքային գործունեություն
* 1974-1987 թթ. - աշխատել է ՀԽՍՀ սոցիալական ապահովության մինիստրությունում որպես տեսուչ, ավագ տեսուչ, առաջատար տեսուչ, գլխավոր մասնագետ։
* 1987-1990 թթ. - ՀԽՍՀ Գերագույն Խորհրդի նախագահության ներման բաժնի ավագ ռեֆերենտ, ապա՝ իրավաբանական բաժնի ավագ հրահանգիչ։
* 1990-1995 թթ. - Հայաստանի աշխատանքի և սոցիալական ապահովության նախարար։
* 1996-1997 թթ. - Հայաստանի սոցիալական ապահովության նախարարի տեղակալ։
* 1998-1999 թթ. - Հայաստանի գլխավոր դատախազի ավագ օգնական, քարտուղարության պետ։
* 2000-2004 թթ. - Հայաստանի կառավարության մարդասիրական օգնությունների բաշխման հանձնաժողովի անդամ։
* 2000-2005 թթ. - Հայաստանի աշխատանքի և սոցիալական հարցերի նախարարի առաջին տեղակալ։
* 2000-2005 թթ. - Հայաստանի Նախագահին առընթեր տեղական ինքնակառավարման մարմինների հարցերով հանձնաժողովի անդամ։
* 2000-2003 թթ. - Հայաստանի Նախագահին առընթեր մարդու իրավունքների պաշտպանության հանձնաժողովի անդամ։
* 2005 թ. օգոստոսի 10-ին Հայաստանի վարչապետի որոշմամբ ազատվել է Հայաստանի աշխատանքի և սոցիալական հարցերի նախարարի առաջին տեղակալի պաշտոնից։
* 2005 թ. - ՄԱԿ-ի հայաստանյան գրասենյակի մարդկային զարգացման ծրագրի ազգային փորձագետ։
* 2005-2006 թթ. - Երևանի Քանաքեռ-Զեյթուն համայնքի ղեկավարի գլխավոր խորհրդական։
* 2006-2007 թթ. - ՄԱԿ-ի մանկական հիմնադրամի (UNICEF), ՄԱԿ-ի բնակչության հիմնադրամի՝ (UNFP) և մարդկային զարգացման ծրագրի (UNDP) ազգային փորձագետ։
* 2007-2013 թթ. - Հայաստանի դատախազության աշխատակազմի ղեկավար։
* 2013-2014 թթ. - Հայաստանի դատախազության աշխատակազմի ղեկավարի տեղակալ։
* 2014 թվականից - Հայաստանի գլխավոր դատախազի օգնական։

## Գիտամանկավարժական գործունեությունը
* 2006-2009 թթ. - Երևանի պետական համալսարանի սոցիոլոգիայի ֆակուլտետի Սոցիալական աշխատանքի և սոցիալական տեխնոլոգիաների ամբիոնի դասախոս։
* 2008 թվականից - Խաչատուր Աբովյանի անվան հայկական պետական մանկավարժական համալսարանի պատմության և իրավագիտության ֆակուլտետի իրավագիտության և նրա դասավանդման մեթոդիկայի ամբիոնի դասախոս։

## Հասարակական գործունեությունը
* 1997 թվականից - «Հրապարակ» հասարակական, բարեգործական կազմակերպության նախագահ։
* 1997 թվականից - «ՍՕՍ-Մանկական Գյուղեր» հայկական բարեգործական հիմնադրամի հոգաբարձուների խորհրդի նախագահ։
* 1998 թվականից - «Հայաստանի մանկատներ» բարեգործական հիմնադրամի հոգաբարձուների խորհրդի համանախագահ։

## Պարգևներ
* Հայաստանի արդարադատության երկրորդ դասի խորհրդական։

Ազատ տիրապետում է ռուսերեն և ֆրանսերեն լեզուներին։
Ամուսնացած է։

## Ծանոթագրություններ

## Աղբյուրներ
* Կենսագրությունը ՀՊՄՀ-ի կայքում 

Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայ պետական գործիչներ
Կատեգորիա:Հայաստանի նախարարներ